બુધવારે આશીષ પાંડેને શોધી રહેલી દિલ્હી અને ઉત્તર પ્રદેશની પોલીસે અનેક સ્થળે દરોડા પાડ્યા હતા. આશીષ વિરુદ્ધ એક કોર્ટે બિન-જામીનપાત્ર વોરન્ટ પણ ઈશ્યૂ કર્યું હતું. બહુજન સમાજ પાર્ટીના પૂર્વ સાંસદ રાકેશ પાંડેના પુત્ર આશીષ પાંડેએ શનિવારે રાત્રે પૂર્વ કોંગ્રેસી ધારાસભ્યના પુત્ર ગૌરવ કંવરને ધમકી આપતા હોટેલ હયાત બહાર પિસ્તોલ તાકી હતી. ઘટનાનો વીડિયો વાઈરલ થયા બાદ આશીષ પાંડે ફરાર થઈ ગયો હતો. દિલ્હી પોલીસ આશીષને શોધવા લખનઉ ગઈ હતી, ત્યાં તે મળી આવ્યો નહતો. યુપી પોલીસના એક અધિકારીએ જણાવ્યું કે લખનઉના રીયલ એસ્ટેટ વ્યવસાયી પાંડે પાસે ત્રણ બંદૂક લાઈસન્સ હતા, તેણે હવે કોર્ટમાં સરેન્ડર કરી દીધું છે.